Kike Diaz de Rada

Enrique "Kike" Diaz de Rada Zeberio (Donostia, 1959 - ibidem, 2024ko ekainaren 19a) gipuzkoar antzezlea, antzerki zuzendari eta idazlea izan zen.

 Biografia 
Bartzelonan egin zituen unibertsitate ikasketak —Filologia ikasi zuen—. 1978an, Bartzelonan hau ere, bertako diputazioko Antzerki Institutuan antzerki ikasketak egin zituen, besteak beste, Pere Planella, Pavel Litbarsky eta Jose Sanchis Sinisterrarekin batera. Hor hasi zuen bere antzokietako ibilbidea.

Antzerkigintzan ez ezik, zinemagintzan eta telebistan ere aritutakoa izan zen. Orain gipuzkoar antzerki taldeko sortzaileetakoa izan zen. Modigliani lana sortu zuen konpainia horretan. 1983an Tanttaka Teatroa sortu zuten kideetako bat izan zen, Mireia Gabilondorekin eta Fernando Bernuésekin batera. Antzerkigintzan, hainbat konpainiarekin lan egin zuen esaterako, 1993an Arteszena desagertutako egitasmoak plazaratu zuen La Cacatúa Verde produkzioko protagonistetako bat izan zen, baina lanik gehiena Tanttaka taldearekin egin zuen, talde horren Umekeriak, El Florido Pensil, Dakota eta Novecento: ozeanoko pianista produkzioetan hartu baitu parte. Azken antzerki lan horretan eginiko lanagatik, Palentzia Hiria XXI. Antzerki Jaialdian antzezle onenari eskainitako saria eman zioten 2000. urtean. Taxi 10 telebista saioaren aurkezle ere izan zen, baita Euskal Aktoreen Batasunaren buru ere. Zineman, Joseba Salegiren Ione, igo zerura (1999), Helena Tabernaren Yoyes (2000) eta Manuel Gutiérrez Aragónen Visionarios (2000) filmetan parte hartu zuen, besteak beste.

 Lanak 
 Zinema 
 Sabin (2014)
 Todos estamos invitados (2008)
 Visionarios (2001)
 Yoyes (2000)
 Hauspo soinua (2000)
 Compartiendo Glenda (2000)
 Ione, igo zerura (1999)
 Pase negro (1998)
 Todo está oscuro (1997)
 Luis Soto (1995)
 Ciao amore, ciao (1993)
 Amor Light (1987)
 A los cuatro vientos (1987)
 27 ordu (1986)

 Telebista 
 Mugaldekoak (2010)
 U.C.O. (2008)
 Desaparecida (2008)
 Mi querido Klikowsky (2005 -)
 Hospital Central (2006)
 Al filo de la ley (2005)
 Aquí no hay quien viva (2004)
 Cuéntame (2003)
 Ana y los siete (2002)
 La noche del escorpión (2002)
 Periodistas (1998)

 Antzerkia 
 El Florido Pensil (1996)

 Erreferentziak 

 Kanpo estekak 
 Heriotzaren berria EITBko webgunean.

Kategoria:Euskal Herriko antzerki zuzendariak‎
Kategoria:Donostiako aktoreak
Kategoria:Donostian hildakoak